google/wiki40b huggingface dataset:
Norske Drosjeeieres Felleskjøp

Norske Drosjeeieres Felleskjøp var en organisasjon som søkte å standardisere innkjøpet av biler for Norges Drosjeeierforbund. Den ble stiftet i 1932.
I årenes løp var fellskjøpet i perioder en betydelig aktør innenfor bilimport og videresalg i landet. De var ofte i konflikt med resten av bilbransjen, som ønsket å kontrollere det viktige drosjemarkedet.
I 1935 var det registrert 4 155 drosjebiler i landet, av cirka 32 000 personbiler. Andelen drosjer var mye høyere enn i 1995, hvor tallene var henholdsvis 32 000 og 1,6 millioner.

Førkrigstiden

Drosjeeierforbundet var opptatt av å standardisere innkjøpet av biler, og på landsmøtet i 1934 var spørsmålet oppe første gang. Der ble det enstemmig vedtatt å anbefale Chevrolet som drosjebil. Felleskjøpet ønsket derimot å selge Dodge, montert på Strømmen, og Den Norske Automobilfabrikk ønsket å selge Plymouth som de monterte selv.
Chevroletsatsingen ble aldri noen suksess, og i 1939 ble et arbeidsutvalg enig om å foreslå følgende merker: Chevrolet, Dodge, Ford og Plymouth. Dette vedtaket fikk heller ikke noen større praktisk betydning.
Felleskjøpet prøvde seg med avtaler som forhandler, først med Volvo og senere med Hupmobile, uten at det ble noen stor suksess. I 1939 var det Ford sin tur, men dette møtte motbør fra de andre Ford-importørene. De ville ikke miste salget, og bare ble sittende igjen med service-avtaler. Krigsutbruddet i 1940 punkterte videre jobbing med avtalen allikevel, og i 1945 så var stillingen fremdeles like låst mot Ford-forhandlerne.
Intelligent Input Bus

Intelligent Input Bus (IBus) er et rammeverk for en innmatningsmetode i flerspråklige miljøer i Unix-liknende operativsystemer. Navnet «Bus» kommer av dets buss-lignende arkitektur.
Første versjon ble lansert i 2008. Siste versjon er 1.5.11 og ble lansert 16. juli 2015.
Puge

Puge (kinesisk: 普格县; pinyin: Pǔgé Xiàn) er et fylke i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 136 647.
Tømmerdoning

En tømmerdoning eller tømmerrustning er et landbruksredskap til frakt av tømmer på vinterføre. Den består av en ramme med meier med en bom på tvers som er festet i et dreiepunkt på midten. På denne bommen legges og festes enden av tømmerstokkene som skal slepes. Tømmerdoningen sørges slik for mindre friksjon mot underlaget, og hindrer framendene av stokkene i å støte mot tuer, stubber og annet. Tømmerdoninger ble først og fremst brukt som hesteredskap, men kunne også brukes på traktor.
En tømmerdoning kan også bestå av to deler – bukk og geit, slik at tømmeret løftes helt opp fra bakken. Den bakerste delen, «geita», festes til framdelen, «bukken», med kjetting.
Mandal sykehus

Mandal sykehus var et sykehus i Mandal i Vest-Agder. Sykehuset ble vedtatt bygget i 1877, og sommeren 1878 startet arbeidet på tomten. Mandal sykehus sto ferdig og ble tatt i bruk 9. oktober 1879. Sykehuset ble bygget på «Lille Simons Bakke». Sykehuset ble finansiert ved bevilgninger fra brennevinsbolaget, totalt kr. 20 612,-. I denne summen var materialer, arbeidslønn og inventar med 12 senger inkludert. Byggmester Carl Weyergang reiste sykehuset. Han bygget også blant annet lord Salvesens hytte i Åseral samt sommerboligen på Risøbank.
Det første styret for sykehuset ble valgt av formannskapet og representantskapet i Mandal for tre år og bestod av doktor Johan Jørgen Broch Hagemann, hotellvert Laurits Olsen og kjøpmann Fred. E. Reymert. Telegrafist Hansen var sykehusets første kasserer. Verken styret eller kassereren fikk betalt for arbeidet.
I 1955 ble nytt hovedbygg reist av Mandal kommune. Straks dette var ferdig ble alle sykehus i Vest-Agder overført til Vest-Agder Sykehuslag. Siden ble dette da en del av Vest-Agder fylkeskommune. Sykehuset ble i 2001 og 2002 bygget om og kraftig modernisert både i operasjonsavdelingen, røntgen/MR og generell bygningsmessig standardheving med blant annet nye ventilasjonsanlegg. Etter sykehusreformen ble Mandal sykehus en del av Sørlandet sykehus HF (SSHF), som igjen var en del av Helse Sør RHF (senere Helse Sør-Øst RHF), og som et ledd i omorganisering ble sykehusets navn i 2003 endret til «Sørlandet sykehus Mandal». Ansvaret for sykehusdriften ble da samtidig flyttet fra Vest-Agder fylkeskommune til staten. Selve sykehusfunksjonene, operasjon, dagkirurgi, sengepost, poliklinikk, laboratorie, og andre støttefunksjoner, ble avviklet i 2005, med overføring av disse funksjonene til de andre sykehusene i helseforetaket. Sykehuset ble i 2006 bygget om til pasienthotell og drev med rehabilitering av hjerte-, lunge- og overvektpasienter. Dette tilbudet ble flyttet til Sørlandet sykehus Kristiansand sommeren 2008. Årsaken var at finansieringen av tiltaket ble lagt om og derfor lot det seg ikke å fortsette denne driften.
Det ble i januar 2009 innledet forhandlinger om salg av sykehuset til Mandal kommune. Samtidig startet planlegging av ombygging for å flytte inn distriktspsykiatrisk senter (DPS) inn i deler av sykehuset. Forhandlingsresultatet om salg av sykehuset til kommunen forelå i oktober 2010, hvor salgsummen var avtalt til kr. 27,5 mill. Mandal sykehus ble deretter overtatt av Mandal kommune 1. februar 2011. Etter salget leier Sørlandet sykehus HF ca. 1500 m3 av det tidligere sykehuset, hvor det drives DPS, barne- og ungdomspsykiatrisk poliklinikk, avdeling for barn og unges psykiske helse, ruspoliklinikk, røntgen og MR, ambulansesentral og blodgivertapping.
Det var i 2004 125 år siden sykehuset ble tatt i bruk, og i denne forbindelse ble jubileumsboken 125 år på Lille Simons bakke gitt ut.
Østkirken

Som østkirken (eller orientalske kirker) pleide man å betegne de ikke-reformerte kristne kirkesamfunnene som ikke bruker den latinske ritus i sin liturgi. De ble definert i motsetning til «vestkirken», dvs. den romersk-katolske kirke, men utgjør ikke noen ensformet gruppe av kirker, verken historisk eller teologisk.
Grupperingene som sammenfattes som «østkirker» er dermed den assyriske kirke, de 22 orientalsk-katolske kirkene, de seks orientalsk-ortodokse kirkene og de (minst) 15 ortodokse kirkene. Liturgisk og rituelt er det vel så store forskjeller mellom de ulike orientalske kirkene, som mellom noen av disse og den katolske kirke. Betegnelsen orientalsk kirke er derfor nokså uinformativt og anses til dels som foreldet.

Navnet

Navnet må forstås historisk, siden det viser tilbake til de fem opprinnelige patriarkatene i oldkirken og til delingen av det romerske riket i Vest- og Østromerriket. Roma bispedømme, det vestligste blant patriarkatene og det eneste som lå i Vestromerriket, ga opphav til den latinske ritus (romersk-katolske kirke). De fire resterende patriarkatene – Alexandria, Antiokia, Jerusalem og Konstantinopel – lå i Østromerriket og utgjorde østkirken. Hvert av disse patriarkatene har i tidens løp gjennom ulike skismer gitt opphav til flere kirkesamfunn. I tillegg kom de tre katolikatene av Armenia, Mtskheta og Selevkia-Ktesifon, som opprinnelig lå i patriarkatet Antiokia, men også ble til autokefale kirker.
Til dels brukes østkirke og orientalske kirker med en snevrere og ikke synonym betydning. I så fall henviser østkirken til den ortodokse kirke, mens orientalske kirker betegner de orientalsk-ortodokse kirkene.

Riter og litrugier

De ulike østkirkene følger veldig forskjellige riter og liturgier. Den assyriske kirke i øst bruker den assyriske ritus. Blant de orientalsk-ortodokse kirker finner man den aleksandrinske, antiokenske og armenske ritus. Alle ortodokse kirker følger i dag den bysantinske ritus. Blant de orientalsk-katolske kirkene finner man samtlige av de ovennevnte ritene.
Også de liturgiske språkene varierer sterkt. I flere av kirkene brukes en eldre form av folkespråket i liturgien (bl.a. arameisk, gammelkirkeslavisk, ge'ez, koptisk).
Jöns Håkansson

Prest

Han begynte som skolemester i Söderköping og kannik i Linköping. I 1411 trådte han inn i Vadstena kloster. Syv år etter ble han sendt av klosteret på et oppdrag  til Roma, hvorfra han returnerte i 1420. Han deltok under den tiden også på konsilet i Konstanz.

Erkebiskop

Da Jöns Gerekesson ble tvunget til å fratre som som svensk erkebiskop i 1421, forteller Vadstenadiariet at domkapitlet i Uppsal gav kong Erik av Pommern tre forslag til ettertredere. Kongen valgte Johan Håkansson. Han ble utnevnt den 23. mars 1421 ved pavelig provisjon og ble bispeviet 28. juni samme år.
Johan Håkansson var aktiv i sitt erkebiskoppelige embede, som også var preget av hans bakgrunn som birgittinermunk. Han avholdt i 1423 en bispedømmesynode i Arboga, hevdet kirkens skattefrihet overfor den verldslige makt og lot i 1430 bygge det faste erkebiskopshuset som senere ble ødelagt under frigjøringskrigen i 1522.
Jöns Håkansson fulgte våren 1424–25 Erik av Pommern på hans diplomatiske reise til Polen, og deltok våren 1424 i giftemålsforhandlingene med Vladislav II av Polen.
Erwin Neutzsky-Wulff

Biografi

Han studerte en kort tid filosofi ved Københavns Universitet, men fullførte aldri studiene. Etter å ha bodd i København hele sitt liv, flyttet han til Vinstrup nord for Randers og bor i dag sammen med sin kone i en nedlagt skole. 
Neutzsky-Wulff er Vita Andersens halvbror og sønn av Åge Neutzsky-Wulff (1891–1967). Hans søster er forfatteren Trolli Neutzsky-Wulff.  
Utover sin bokproduksjon har Neutzsky-Wulff skrevet en lang rekke noveller til diverse tidsskrifter, hvorav de fleste kan leses på 
www.eskapisme.dk. Han har i de senere år dessuten utgitt fanzinet og filmbladet Bathos.
Neutzsky-Wulffs roman Gud (1975) ble belønnet med Science fiction Cirklens pris.
Martín Palmeri

Musikerkarriere

Han har skrevet operaer, kor- og orkesterverk. Flere av disse har en form og harmonikk som er inspirert av Tango nuevo, tangoformen som utviklet seg fra 1950-årene, da Astor Piazzolla innførte nye instrumenter og melodistrukturer med inspirasjon fra andre musikksjangre, som jazz og klezmer-musikk, i de tradisjonelle tangoorkestrene.
Palmeri har dirigert flere kor, blant annet koret ved Det juridiske fakultet, Universitetet i Buenos Aires, som også har urfremført enkelte av hans verk. I tillegg har han dirigert Polifonico Città Coro di Vicente López, Vocal Sospir, il Colegio Esclavas del Sagrado Corazón de Jesús de Belgrano, la Escuela Argentina Modelo, la Scuola di Musica di Buenos Aires, Vocal del Quartier (Paraná). 
Han blir ofte invitert til selv å dirigere eller spille klaverpartiene i sine verk, når de oppføres rundt i verden. Hans mest kjente verk, Misa a Buenos Aires (Misatango), var utgangspunkt for workshops ved korfestivalen Europa Cantat i Utrecht (2009), og i Wiener Konzerthaus i Wien har tre Misatango-festivaler vært gjennomført i 2017 og 2018. Under festivalene arrangeres det både workshops for musikere og dirigenter – og konserter, der flere kor samarbeider om å fremføre Misatango, sammen med strykeorkester og tangogrupper.  
I 2013 ble Misatango fremført i Roma av Kölner Domchor og Roma Sinfonietta, på en konsert til ære for pave Frans, i kirken Basilica San Ignacio de Loyola. 
Høsten 2018 ble messen fremført i Norge for første gang; i Nidarosdomen og i Johanneskirken i Bergen. Begge steder blir verket dirigert av Palmeri. 
Sommeren juni 2019 blir det verdenspremière på fire messesatser, Kyrie, Sanctus, Benedictus og Agnus Dei, i Carnegie Hall, New York. Sammen med satsene Gloria (2015) og Credo (2017) skal disse utgjøre verket Gran Misatango. (norsk: Den store Misatango/tangomessen).

Misatango

Misa a Buenos Aires, bedre kjent som Misatango eller Misa Tango er et verk for mezzosopran, blandet kor (SATB), bandoneon, piano og strykeorkester. Tangosekstetten «faux pas» fra Niedersachsen har dessuten en versjon for fire solosangere og instrumental tangokvintett på sitt program. 
Messen er bygd opp med de vanlige messeleddene «Kyrie», «Gloria», «Credo», «Sanctus», «Benedictus» og «Agnus Dei». Teksten er på latin. Musikken er blant annet inspirert av Astor Piazzollas tangokomposisjoner. I en litt uhøytidelig omtale står det at også Johann Sebastian Bachs messer og Ludwig van Beethovens Missa solemnis har vært gudfedre for messen. «I passasjer høres det ut som om Johann Sebastian og Ludwig har sluttet seg til Buena Vista Social Club».  
Messen, som varer rundt 40 minutter, ble urfremført av Cubas nasjonale symfoniorkester, Orquesta Sinfónica Nacional de Cuba, i 1996.
Ole Thomsen

Karriere

Den jazz-fusion-inspirerte Thomsen har medvirket i The Gambian/Norwegian Friendship Orchestra, 
gruppen Ny Bris med Olav Dale, Per Jørgensen, Frank Jakobsen,
Kåre Garnes og Dag Arnesen) og Thomsens loosebox med Ivar Kolve, Stein Inge Brækhus og Yngve Moe.
Han ledet fra 1987 bandet Hot Cargo (med Stein Inge Brækhus trommer, Olav Dale saksofon, og
Geir Rognø bass) til innspilling (1992), og  ledet Ole Thomsen Group som bestod av
Ingolv Haaland og Erik Håkon Halvorsen piano/synth, Stein Inge Brækhus (trommer), Asbjørn Sundal bass, 
og Torbjørn Hillersøy bass.
Bandet Hot Rats med Per Jørgensen, Sverre Henriksen, Kåre Sandvik og Karsten Olsen.
Bandet Kick med Gunnar Bjelland, Yngve Moe, Olav Dale, Ole Hamre.
Musiker på Alfred Jansons Valse Triste på Bergen International Festival 1991.
Musiker på Wenche Myhre’s Sweet Charity i Bergen 1990. Opptredener live med Arild Nyquist i Bergen 1992 og 1993.
Ellers har Thomsen som er en allsidig musiker figurert på plate-utgivelser/konserter/TV program/ Storband ol.
med blant annet Ole Amund Gjersvik, Wenche Gausdal kvintett, Dag Arnesen, Bergen Blues Band, Ove Thue, Kari Bremnes, Ole Paus, Hans Inge Fagervik, 
Kvinner På Randen, Palle Mikkelborg, Paquito D’Rivera, Martial Solal, Maria Schneider, Phil Woods, Knut Kristiansen, Bonnie Tyler, Jens Wendelboe, Hector Bingert, Dino Saluzzi, Frode Alnæs, Claudio Roditi, Nils Petter Molvær, Egil Eldøen, Torhild Sivertsen, Colin Hodgekinson, Erlend Skomsvoll, Diana Krall, Mathias Rüegg, Etta Cameron, Bobbo Romeno, Ole Koch Hansen, Gianluigi Roditi, Jan Magne Førde, The Core, Eric Smith, Gustavo Bergalli, Mathias Eick, Andy Sheppard, Tommy Kørberg, Arild Nyquist, Lill-Babs, Trond Viggo Torgersen, Julie Felix, Birgitte Grimstad, Alfred Janson, Jon Balke, Audun Kleive, Rune Larsen, Jan Gunnar Hoff, Arve Henriksen, Ståle Storløkken, Bjørn Thoroddsen, Kim Andre Rysstad.
Har bla.a. spilt konserter med Bergen Filharmoniske Orkester, Bergen Big Band, Sjøforsvarets Musikk-korps. Turnert med Sissel Kyrkjebø, Bergen Blues Band, BB Lyngs Bluesband.Bluesunion med Pete York, Mel Thorpe, Bill Coleman og Hungry John.Spilt på Ole Paus' revy. Spilt på diverse teater-oppsetninger på Den Nationale Scene i Bergen og Sogn og Fjordane Teater. Turnert på mange produksjoner for Rikskonsertene. Har ellers turnert i Norge, Sverige, Danmark, Tyskland, Østerrike, Tjekkia, England, Færøyene, Canada, USA, Italia, Makedonia.
Blanquillo (Uruguay)

Transport

Ruta 43 forbinder Blanquillo med San Gregorio de Polanco i Tacuarembó-departementet.
Storvreta

Storvreta er et tettsted i Uppsala kommune i Uppsala län i landskapet Uppland i Sverige. I 2010 hadde tettstedet 6 347 innbyggere. Storvreta ligger cirka femten kilometer nord for Uppsala. Storvreta er i dag Uppsala kommunes tredje største tettsted (etter Uppsala og Sävja).
Stedet er kjent for innebandyklubben Storvreta IBK. Klubbens A-lag spiller i den svenske toppserien. På stedet finnes det barnehage, grunnskole, eldreomsorg, restaurant, dagligvarebutikker og andre servicetilbud.
På 1980-tallet ble store deler av Storvreta bygd ut, med blant annet de to boligområdene Adolfsberg og Lyckebo. Også på 1990-tallet gjennomgikk stedet store forandringer. Da ble sentrum ombygd, og man fikk et nytt bibliotek.
Skandinavias største reggaefestival, Uppsala Reggae Festival, ble i 2003 arrangert ved Ekeby Qvarn like utenfor Storvreta.
Kryptovaluta

Kryptovaluta er et digitalt betalingsmiddel som benytter seg av kryptografi for å sikre transaksjoner og kontroll over generering av nye valutaenheter. Kryptovalutaer benytter seg av desentralisert kontroll i motsetning til regulære valutaer hvor kontrollen normalt er sentralisert hos en statsbank. Bitcoin er den mest kjente kryptovalutaen.

Bitcoin

I 2009 ble bitcoin lansert som den første kryptovalutaen med desentralisert kontroll. I praksis er dette også den eneste kryptovaluta som har fått stor internasjonal utbredelse.

Blokkjede

Da bitcoin ble lansert kom samtidig begrepet blokkjede (engelsk: blockchain) på banen. Konseptet med en blokkjede er at informasjon spres ut til mange noder som oppdaterer og kontrollerer hverandre hele tiden. Denne teknologien var nødvendig for å kunne oppnå desentralisert kontroll over valutaen.

Utvinning

En sentral egenskap ved en kryptovaluta er at generering av nye digitale mynter skal være forutsigbar. Ved hjelp av datakraft skal nye digitale mynter kunne utvinnes etter et forhåndsbestemt tempo. For å unngå at utvinningen skjer raskere enn det som er definert på forhånd kan vanskelighetsgraden for utvinning justeres.
Grumman F6F Hellcat

Utvikling og variasjoner

F6F Hellcat ble produsert med bare få endringer underveis og lite skiller de to produksjonsversjonene. F6F-3 ble produsert i 4 403 eksemplarer før den ble erstattet av F6F-5 på produksjonslinjene 21. april 1944. Ytterligere 7 780 F6F-5 ble bygget før produksjonen stanset i november 1945, hvorav 1 434 som F6F-5N nattjagere.
Anna Rossinelli

Eurovision Song Contest

Den 11. desember 2010 vant Rossinelli den sveitsiske nasjonale finalen, Die grosse Entscheidungs Show, med sangen «In Love For a While». Hun representerte derfor Sveits i Eurovision Song Contest 2011, som ble avholdt i Düsseldorf, Tyskland. Der endte hun på sisteplass i finalen, etter å ha kvalifisert seg fra første semifinale.
Studenterforbundet

Studenterforbundet var den studentgruppa som våren 1832 brøt ut av Det Norske Studentersamfund. Forfatteren Johan Sebastian Welhaven var en sentral person i utbrytergruppa. Advokat og politiker Frederik Stang tilhørte også denne flokken av moderat-konservative som ønsket å ta vare på det kulturelle og språklige fellesskapet med Danmark. Studenterforbundet mente bl.a. også at embetsstanden fortsatt skulle styre utviklinga i landet. Studenterforbundet grunnla tidsskriftet Vidar.
Studenterforbundets fremste opponent var Henrik Wergeland.
Intelligenspartiet eller «Troppen» sprang i neste omgang ut av Studenterforbundet, mens Den Constitutionelle overtok som talerør etter Vidar.
Soria Moria (Sissel)

Soria Moria er et musikkalbum med Sissel Kyrkjebø, utgitt i 1989. Albumet lå 13 uker på VG-lista og endte med 1.-plass som beste plassering.
Jerseyfe

Jerseyfe er en kurase som opprinnelig stammer fra den britiske kanaløya Jersey. Rasen er kjent for godt gemytt, lette kalvinger, lett vekt (ku 400kg - 500kg, okse 540kg - 800kg), høyt fettinnhold i melk (nesten 5%) og høyt proteininnhold i melk (ca. 4%).
Rasen er eksportert til mange land, deriblant Norge, hvor det finnes et eget feavlslag (Norsk Jersey).
Neftekumsk

Neftekumsk (russisk: Нефтеку́мск) er en by i Stavropol kraj i Russland. Den ligger ved elva Kuma, rundt 240 km øst for Stavropol. Innbyggertall: 27 395 (folketelling 2002), 22 092 (folketelling 1989).
Den ble grunnlagt i 1961 som en bosetning i forbindelse med utvinning av olje. Den fikk bystatus i 1968.
Jacob Ulrik Hoelfeldt

Slekt

Jacob Ulrik Hoelfeldt var sønn av oberstløytnant ved 2. vesterlenske infanteriregiment Johan Nathanael Hoelfeldt (1703–1787) og Elisabeth Dorothea Ramm. Han giftet seg i 1780 med Karen Pavels, født Tostrup (død 1813), enke etter residerende kapellan i Vanse, Claus Pavels, og ble dermed stefar for biskop Claus Pavels.
Gullsmeden Jacob Ulrich Holfeldt Tostrup (1806-1890) var dattersønn til oberstløytnant Christopher H. Holfeldt (1736-1801) som var bror til Jacob Ulrik Hoelfeldt.

Liv

Hoelfeldt gikk inn i hæren som underoffiser i 1755 og ble i 1763 premierløytnant i Kronprinsens regiment til fods. I 1773 ble han utnevnt til kaptein i 2. vesterlenske infanteriregiment, ble major i 1789, bataljonskommandør i 1790 og oberstløytnant i 1801. Året etter kom han til Bergenhusiske infanteriregiment, hvor han ble oberst i 1806, og etter generalløytnant Hesselbergs død i 1809 regimentssjef samt midlertidig kommandant på Bergenhus festning. Samme år ble han utnevnt til generalmajor. Han ble avskjediget i begynnelsen av 1812 og døde bare et par måneder senere, mens han var i kirken.
Etter giftemålet med Karen Pavels i 1813 bodde Hoelfeldt på hennes gård Østhassel på Lista, hvor han også hadde ansvaret for stesønnen Claus Pavels. Pavels gir bare en kort skildring av sin stefar i sin Autobiographi, men han bemerker at «jeg skal stedse velsigne det Øieblik, da denne Hædersmand blev min Fader».
Okinawarenna

Okinawarenna (沖縄トラフ Okinawa Torafu) er en dyp forsenkning i Østkinahavet. Er en aktiv kontinentrand. Her blir  Filippinerplaten som er en havbunnsplate aktivt presset inn under den eurasiske kontinentalplate og synker langs subduksjonssonen.

Beskrivelse

Østkinahavet er relativt grunt med dybder på mindre enn 200 meter unntatt i Okinawarenna. Den kinesiske kontinentallsokkelen heller slakt mot kanten av Okinawarenna hvor den stuper rett ned til 2716 meter på det dypeste.
Sentrumsløpet 2012

Sentrumsløpet er et 10km langt mosjonsløp som hver vår arrangeres i Oslo. I tillegg arrangerte man den 800 meter lange Sentrumssprinten på Karl Johans gate.
Subaraknoidalrommet

Subaraknoidalrommet er et rom mellom den innerste hjernehinnen, pia mater og den mellomste araknoidea. Rommet er fylt med cerebrospinalvæske som er en viktig næringskilde, volumbuffer og støtdemper for hjernen. Væsken dannes i sideventriklene og sirkulerer kontant fra hjernen og ned i ryggmargen før den fornyes.
Michael S. Hansson

Bakgrunn

Michael S. Hansson var sønn av juristen Michael Hansson og ble født i Kristiania i 1912. Familien bodde i en årrekke i Egypt hvor hans far arbeidet som dommer og Michael S. Hansson fikk dels sin skolegang der og i Sveits, deretter artium og handelsgymnas i Oslo. Han arbeidet i linjeavdelingen hos rederiet Fearney & Eger inntil krigen startet.

Krigsinnsats

Michael S. Hansson var med i kampene i Østfold i april 1940 og kom tidlig med i Milorg, hvor han var aktiv i Sentralledelsen (SL) inntil han måtte flykte til Sverige i oktober 1942. I Sverige arbeidet han så ved den norske legasjonens militærkontor inntil frigjøringen i 1945.

Etterkrigstiden

Etter frigjøringen av Norge i 1945 fortsatte Michael S. Hansson i shippingbransjen og startet eget rederi i 1951 - AS Ramses.
ISO 3166-2:TC

ISO 3166-2:TC er Turks- og Caicosøyenes del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Turks- og Caicosøyene.
Turks- og Caicosøyenes ISO 3166-1 alfa-2-kode er TC.